Gins

El **gins** (o, cumpagn in ingles, **jeans**) a l'è on tipo de colzon fad cont un material de coton pesant e fort ciamad denim.
El gins original el gh'ha di rivet de ram putost che de metal, el boton central de metal, on tai a cinch sacoce (i dò de dree a inn cusid sora la stofa del corp di colzon), e l'eticheta, ciamada "salpa", mituda in de la part de dree in alt a drizza.

El gins a l'è stad inventad del sart Jacob Davis in del 1871 per vesser brevetad cont el Levi Strauss el 20 de magg 1873. I march storegh e cont el pussee volt nœumer de vendit a inn *Levi's* de l'azienda Levi Strauss & Co., *Lee* e *Wrangler* tute e dò de la Vf Corporation.

## Origen del nom
La parolla "gins" in lombard la riva de quèlla inglesa *jeans* che, a sò vœulta, la riva da *Jeane* o *Jannes*, che a l'è l'antigh nom franzes per Genova, o de la parnonzia inglesa de *Gênes*, el termen che i franzes dovren incœu per ciamà la cità ligurina. In ingles, el termen a l'è domà plural.

## Storia
Na vœulta, in tucc el mond antigh, a l'era abituden dà ai tessud el nom del sit de produzzion, e *Jeane* a l'era el nom scrivud sora tant caregh de fustagn che, a partì dal cincent, rivaven a Londra de la republega marinara de Genova (che a quell temp a l'era ’dree a viver el sò pussee grand splendor) e, inscì, quell nom chì a l'è deventad la denominazzion de quella tela chì, stimada comè in del mercad ingles per la sò robustezza e 'l sò cost. Quel tessud chì a l'era anca dovrad assee a partì dal secol XVI de la marina genovesa per equipagià i nav a vela e per vestì i mariner.

Tant stof genoves che l'Enrigh VIII gh'hiva a inn staa classifegade, apos la sò mort, ’mè *Jeane*, cont on riferiment precis al lœugh d'origen e de fabregazzion; a eren soratucc vari tipo de velud, ma anca olter gener de tessud. In de l'ambient del comerzi e di afar, l'espression *merchant of Jeane* (mercant de Genova) a l'è vegnuda fœura in vari document, comè na copia del contrat del 15 de sgiugn 1580 per la crompa del *Great Garden* del Benedet Spinola, *merchant of Jeane*, de part del cont de Oxford.

### I gins in de l'Union Sovietega
In de l'URSS, i gins a eren el simbol de la manera ocidentala de viv. La "fever di gins" a l'è scominciada in del 1957, inquand a gh'era el "Festival mondial de la sgioventù e di student". Segond on dizzionari tessil in lengua russa, el termen gins a l'era indicad ’mè la "divisa di lavorador" (рабочий костюм, *rabochii kostyum*). 

La marca de gins "Rokotov e Fainberg" a l'è stada ciamada compagn i intacad del cas Rokotov–Faibishenko, che a inn stad condenà a mort per, in tra i olter robe, havé trafegad de sfross i gins.

## Produzzion industriala

File:Denim Fabric Storing.JPG|Comè el tessuu denim a l'è faa magazzin in de la fabrica.
File:Denim fabric Cutting Machine.jpg|I machin che tajen automategament a hinn dovraa per tajà i tòcch.
File:PP Spray.jpg|Se metten el P P Spray e P P Sponging per dà ai gins on aspett noeuv.
File:3D Crinkle on Dummy.jpg|Se giontan di piegh e se sgrinen on cicinin per fà sembrà i gins pussee mal consciaa.
File:Crinkle on Denim Jeans Pant.JPG|Applying permanent wrinkles to jeans.
File:Hand Sanding on Denim Jeans.JPG|Raspadura a man di gins.
File:Curing.JPG|Process de resinadura sora i gins.
File:Tagging.JPG|Virada sora i gins (la gionta forza sora i part che se poden strappà).
File:Denim Washing.JPG|Machin che tensgen per dà color ai gins.
File:Denim Jeans Pant.jpg|El process de lavagg e sugadura di gins.
File:Denima Jeans Finishin.jpg|I ultem pass per preparà i gins per vess venduu.
File:Live model Fitting of Ladies Denim Pant.JPG|Pròva sora un modell viv.
File:Denim Jeans Pant QA checking.JPG|Controll e sigurazion de qualitaa.
File:Denim Jeans Pant Display.JPG|Calzon de gins denim in del negozzi.


## Nòt


## Riferiment leterarï
* Marzia Cataldi Gallo,  *Tessuti genovesi del Seicento*, Tormena, 1994 ISBN 9788886017213
* Marzia   Cataldi Gallo,  *Tessuti genovesi: seta, cotone stampato e jeans*, in *Storia della cultura ligure*, a cura di Dino Puncuh, "Atti della Società Ligure      di Storia Patria", n.s., XLIV, in quater volum, Genova, fascicol  2, 2004, pp.&nbsp;297–334.
* Marzia Cataldi Gallo,  *Passione in blu,  I teli con storie della Passione del XVI secolo a Genova*, De Ferrari, 2008 ISBN 9788871729480

## Ligam de fœura
*  Storia del je<nowiki/>ans
*